รุ่งธรรม พุ่มสีนิล

รุ่งธรรม พุ่มสีนิล (เกิด 29 ตุลาคม พ.ศ. 2513) เป็นนักคิดนักสร้างสรรค์รายการโทรทัศน์ ในรูปแบบเกมโชว์ ควิซโชว์ และเรียลลิตี้ อันดับต้น ๆ ของประเทศไทย หนึ่งในผู้ร่วมก่อตั้งและดำรงตำแหน่งกรรมการผู้จัดการ (Managing Director) ของ บริษัท มีมิติ จำกัด ซึ่งปัจจุบันเป็นบริษัทร่วมทุนกับ บริษัท เดอะ วัน เอ็นเตอร์ไพรส์ จำกัด (มหาชน) เนื่องจากก่อนหน้านี้เป็นผู้อำนวยการสายงานโปรแกรมและผลิตรายการของสถานีโทรทัศน์ช่องวัน 31 โดยได้รางวัลจากรายการต่าง ๆ มากมายทั้งในและต่างประเทศ โดยเฉพาะรายการแฟนพันธุ์แท้ ของ บริษัท เวิร์คพอยท์ เอ็นเทอร์เทนเมนท์ จำกัด (มหาชน) ซึ่งรุ่งธรรมเคยดำรงตำแหน่งผู้อำนวยการฝ่ายผลิตในบริษัทดังกล่าว

ประวัติ
รุ่งธรรม พุ่มสีนิล หรือ รุ่ง เกิดเมื่อวันที่ 29 ตุลาคม พ.ศ. 2513 จบการศึกษาปริญญาตรีจากสาขาการละคร คณะศิลปศาสตร์ มหาวิทยาลัยธรรมศาสตร์

รุ่งธรรมสมรสกับสนันนาถ เกตุตรีกร ปัจจุบันมีบุตรสองคน

เข้าทำงานกับเวิร์คพอยท์
หลังจากเรียนจบ รุ่งธรรมเข้าทำงานที่ บริษัท เวิร์คพอยท์ เอ็นเทอร์เทนเมนท์ จำกัด (มหาชน) เมื่อปี พ.ศ. 2538 ในตำแหน่ง ผู้กำกับเวที, ผู้ช่วยควบคุมการผลิต และผู้ควบคุมการผลิตตามลำดับ และเริ่มต้นทำรายการแฟนพันธุ์แท้ เมื่อ พ.ศ. 2543 ซึ่งถือเป็นรายการแรกที่รุ่งธรรมให้กำเนิดและกลายเป็นรายการที่ประสบความสำเร็จมากที่สุดในระดับตำนานรายการหนึ่งของเขา ต่อจากนั้นก็เป็นรายการที่สร้างความฮือฮาทั้งในด้านรายได้และเรตติ้ง นั่นก็คือรายการ เกมทศกัณฐ์ ที่สร้างประวัติศาสตร์ว่าเป็นเกมโชว์ที่เรตติ้งสูงที่สุด เรียกได้ว่าสูสีกับละครหลังข่าวเลยทีเดียว

รุ่งธรรมดำรงตำแหน่ง รองผู้อำนวยการฝ่ายผลิต (Vice President Production) จนถึงปี พ.ศ. 2552 โดยเป็นผู้กำหนดทิศทางและควบคุมการผลิตรายการโทรทัศน์ที่เป็นรูปแบบ เกมโชว์ ควิซโชว์และเรียลลิตี้โชว์ ของเวิร์คพอยท์ โดยเป็นผู้รับผิดชอบสร้างสรรค์และให้กำเนิดรายการที่มีชื่อเสียงหลายรายการ จึงถือได้ว่าเขาคือผู้ที่อยู่เบื้องหลังคำว่า "เจ้าพ่อเกมโชว์" ของเวิร์คพอยท์ในช่วง 10 ปีที่ผ่านมานั่นเอง

นอกจากนี้รุ่งธรรมยังเป็นผู้คิด รหัสลับอัจฉริยะ ซึ่งเป็นเกมในรายการอัจฉริยะข้ามคืน อีกด้วย โดยเคยให้สัมภาษณ์เอาไว้ว่าได้แนวคิดของเกมนี้มาจากความเชื่อของคนไทยในเรื่องการตีเลขสลากกินแบ่งรัฐบาลจากความฝัน และยังเป็นผู้ริเริ่มแนวคิดและตั้งชื่อรายการ SME ตีแตก อีกด้วย

ก่อตั้งเซ้นส์ เอนเตอร์เทนเมนท์
ปี พ.ศ. 2553 รุ่งธรรมก่อตั้ง บริษัท เซ้นส์ เอนเตอร์เทนเมนท์ จำกัด ร่วมกับ วราวุธ เจนธนากุล โดย ศึกน้ำผึ้งพระจันทร์ คือรายการแรกที่เซ้นส์ผลิต ซึ่งมีเรียลลิตี้ที่ได้รับความสนใจอย่างมาก คือ ช่วง will you marry me หรือ แต่งงานกันเถอะ ต่อมาบริษัทได้ผลิตรายการเพิ่มอีก 2 รายการ คือ 5 มหานิยม และ เกมเนรมิต ซึ่งทั้งหมดออกอากาศทางสถานีวิทยุโทรทัศน์กองทัพบกช่อง 5 และหลังจากนั้นได้ขยายการผลิตรายการต่าง ๆ เป็นจำนวนกว่า 20 รายการ

ก่อตั้งมีมิติและเข้าร่วมบริหารช่องวัน
วันที่ 29 มิถุนายน พ.ศ. 2554 รุ่งธรรมได้แยกออกมาร่วมทุนกับบริษัท จีเอ็มเอ็มทีวี จำกัด ก่อตั้ง บริษัท มีมิติ จำกัด ขึ้น มีจุดประสงค์ที่จะสร้างปรากฏการณ์ใหม่ ๆ ให้กับวงการโทรทัศน์ไทย โดยเฉพาะการผลิตรายการประเภทเกมโชว์ ควิซโชว์ และเรียลลิตี้ จากนั้นตั้งแต่ปี พ.ศ. 2557 ดำรงตำแหน่งผู้อำนวยการสายงานโปรแกรมและผลิตรายการ (Programming & Production Management Director) ของช่องวัน 31 หลังจากนั้นตั้งแต่เดือนมิถุนายน พ.ศ. 2558 จีเอ็มเอ็มทีวีจึงได้โอนหุ้นในมีมิติให้บริษัท เดอะ วัน เอ็นเตอร์ไพรส์ จำกัด บริษัทแม่ของช่องวัน 31 ถือหุ้นแทน ต่อมาในเดือนธันวาคม พ.ศ. 2559 รุ่งธรรมได้ลาออกจากตำแหน่งเดิมในช่องวัน 31 พร้อมทั้งรับโอนหุ้นมีมิติจากเดอะ วัน เอ็นเตอร์ไพรส์ มาเพิ่ม และเปลี่ยนสถานะเป็นบริษัทย่อย เนื่องจากการปรับโครงสร้างธุรกิจของเดอะ วัน เอ็นเตอร์ไพรส์ ที่ต้องการให้ช่องวัน 31 มุ่งเน้นการผลิตละครเป็นหลัก

ผลงาน (ไม่รวมผลงานในนามมีมิติ) 

พ.ศ. 2543
แฟนพันธุ์แท้พ.ศ. 2546
เกมทศกัณฐ์
พ.ศ. 2547
เกมทศกัณฐ์เด็กพ.ศ. 2548
กล่องดำ
พ.ศ. 2549
อัจฉริยะข้ามคืนพ.ศ. 2551
ยกสยาม
หลานปู่กู้อีจู้
ยอดมนุษย์น้อย

ตู้ซ่อนเงิน
อัจฉริยะยกบ้าน
สู้เพื่อแม่ สะพายเป้
พ.ศ. 2552
เก่งยกห้อง
ล้วงลับตับแตก
คนเก่งภาษาไทยพ.ศ. 2553
SME ตีแตก (สร้างสรรค์รายการในเบื้องต้น)
ศึกน้ำผึ้งพระจันทร์
พ.ศ. 2554
5 มหานิยม
เกมเนรมิต
วิทยสัประยุทธ์ (สร้างสรรค์รายการในเบื้องต้น)

รางวัลที่ได้รับ พ.ศ. 2544
รางวัล Runner-up Best Game or Quiz program Asian Television Awards 2001 จากรายการแฟนพันธุ์แท้ 
รางวัลเมขลา รายการแข่งขันชิงรางวัลดีเด่น จากรายการแฟนพันธุ์แท้
รางวัลโทรทัศน์ทองคำ รายการเกมโชว์ดีเด่น จากรายการแฟนพันธุ์แท้
รางวัล Star Entertainment Awards 2001  เกมโชว์ดีเด่น จากรายการแฟนพันธุ์แท้
รางวัล Top Awards 2001 เกมโชว์ยอดเยี่ยม จากรายการแฟนพันธุ์แท้
 พ.ศ. 2545
รางวัลเมขลา รายการแข่งขันชิงรางวัลดีเด่น จากรายการแฟนพันธุ์แท้
รางวัล Top Awards 2002 เกมโชว์ยอดเยี่ยม จากรายการแฟนพันธุ์แท้ พ.ศ. 2546
รางวัล Winner  Best Game or Quiz program Asian Television Awards 2003 จากรายการแฟนพันธุ์แท้
รางวัล Runner-up Best Game or Quiz program Asian Television Awards 2003 จากรายการเกมทศกัณฐ์
รางวัล Star Entertainment Awards 2003 เกมโชว์ยอดเยี่ยม จากรายการแฟนพันธุ์แท้
รางวัล Top Awards 2003 เกมโชว์ยอดเยี่ยม จากรายการแฟนพันธุ์แท้
 พ.ศ. 2547
รางวัล Winner Best Game or Quiz program Asian Television Awards 2004 จากรายการแฟนพันธุ์แท้
รางวัล Runner-up Best Game or Quiz program Asian Television Awards 2004 จากรายการเกมทศกัณฐ์เด็ก
รางวัลเมขลา เกมโชว์ดีเด่น จากรายการแฟนพันธุ์แท้
รางวัลเมขลา รายการสำหรับเด็กและเยาวชนดีเด่น จากรายการเกมทศกัณฐ์เด็ก
รางวัลโทรทัศน์ทองคำครั้งที่ 19 เกมโชว์ดีเด่น จากรายการเกมทศกัณฐ์
รางวัล Star Entertainment Awards 2004 เกมโชว์ยอดเยี่ยม จากรายการแฟนพันธุ์แท้ พ.ศ. 2548
รางวัล Winner Best Game or Quiz program Asian Television Awards 2005 จากรายการกล่องดำ
รางวัล Runner-up Best Game or Quiz program Asian Television Awards 2005 จากรายการแฟนพันธุ์แท้
รางวัล Highly Comended Best Game or Quiz program Asian Television Awards 2005 จากรายการเกมทศกัณฐ์
รางวัลโทรทัศน์ทองคำครั้งที่ 20 เกมโชว์ดีเด่น จากรายการกล่องดำ
รางวัล Star Entertainment Awards 2005 เกมโชว์ยอดเยี่ยมจากรายการแฟนพันธุ์แท้
รางวัล Top Awards 2005 เกมโชว์ยอดเยี่ยม จากรายการแฟนพันธุ์แท้

 พ.ศ. 2549
รางวัล Winner Best Children program Asian Television Awards 2006 จากรายการเกมทศกัณฐ์เด็ก
รางวัล Highly Comended Best Game or Quiz program Asian Television Awards 2006 จากรายการกล่องดำ
รางวัล Highly Comended Best Game or Quiz program Asian Television Awards 2006 จากรายการแฟนพันธุ์แท้
รางวัล Highly Comended Best Game or Quiz program Asian Television Awards 2006 จากรายการอัจฉริยะข้ามคืน
รางวัล Top Awards 2006 เกมโชว์ยอดเยี่ยม จากรายการอัจฉริยะข้ามคืน พ.ศ. 2550
รางวัล Winner Best Children program Asian Television Awards 2007 จากรายการเกมทศกัณฐ์เด็ก
รางวัล Runner-up Best Game or Quiz program Asian Television Awards 2007 จากรายการกล่องดำ
รางวัล Runner-up Best Game or Quiz program Asian Television Awards 2007 จากรายการแฟนพันธุ์แท้
รางวัล Highly Commended Best Reality program Asian Television Awards 2007 จากรายการสู้เพื่อแม่ สะพายเป้
รางวัล Hamberger Awards 2006-7 รายการบันเทิงยอดเยี่ยม จากรายการอัจฉริยะข้ามคืน
 พ.ศ. 2551
รางวัล Winner Best Game or Quiz program Asian Television Awards 2008 จากรายการหลานปู่กู้อีจู้
รางวัล Highly Comended Best Game or Quiz program Asian Television Awards 2008 จากรายการยกสยาม
รางวัล Highly Comended Best Game or Quiz program Asian Television Awards 2008 จากรายการแฟนพันธุ์แท้
รางวัลโทรทัศน์ทองคำครั้งที่ 23  เกมโชว์ดีเด่น จากรายการยกสยาม พ.ศ. 2552
รางวัล Winner Best Children program Asian Television Awards 2009 จากรายการยอดมนุษย์น้อย
รางวัล Highly Comended Best Children program Asian Television Awards 2009 จากรายการเก่งยกห้อง		
รางวัล Highly Comended Best Game or Quiz program Asian Television Awards 2009 จากรายการหลานปู่กู้อีจู้
''' พ.ศ. 2556
รางวัลโทรทัศน์ทองคำ รางวัลรายการส่งเสริมศิลปวัฒนธรรมดีเด่น จากรายการคนไทยขั้นเทพ

อ้างอิง

แหล่งข้อมูลอื่น 
เกมใหม่นักการเมือง
กล่องดำ โกอินเตอร์ บริษัททีวียักษ์ใหญ่เวียดนามซื้อลิขสิทธิ์
เก่งยกห้อง...สามัคคีคือพลัง

บุคคลจากคณะศิลปศาสตร์ มหาวิทยาลัยธรรมศาสตร์
ผู้ผลิตรายการโทรทัศน์
แฟนพันธุ์แท้
เซ้นส์ เอนเตอร์เทนเมนท์